Държавен вестник, бр. 6, 2006 г., стр. 82

С Т Р .  82
Д Ъ Р Ж А В Е Н   В Е С Т Н И К
Б Р О Й  6
2. Критерии за докладване
2.1. При използване на линия за предаване на
данни “въздух-земя” метеорологичната информа-
ция за посока на вятъра, скорост на вятъра, признак
за качество на данните за вятъра, температура, тур-
булентност и влажност, които са включени в док-
ладите от ВС, се съобщават в съответствие с т. 2.
2.2. Посока на вятъра
Посоката на вятъра се докладва в градуси спря-
мо географския север, закръглени до най-близкия
цял градус.
2.3. Скорост на вятъра
Скоростта на вятъра се докладва в километри
в час или във възли, закръглени до най-близките
2 km/h (1 възел). Отбелязват се използваните мер-
ни единици.
 2.4. Признак за качеството на данните за вятъра
Признакът за качеството на данните за вятъра
се докладва като 0 при ъгъл на крена, по-малък от
5 °, и като 1 при ъгъл на крена 5 ° и повече.
2.5. Температура
Температурата се докладва с точност до най-
близката десета от градуса по Целзий.
2.6. Турбулентност
Турбулентността се изразява като скорост на
затихване на завихреността (СЗЗ).
 2.6.1. Редовни доклади от ВС
Турбулентността се докладва по време на крей-
серски полет и се отнася за 15-минутен период не-
посредствено преди наблюдението. Проследяват се
средната и максималната стойност на турбуленци-
ята, заедно с времето на наблюдаване на максимал-
ната стойност до най-близката минута. Средната и
максималната стойност се докладват като индекси
на турбулентност—СЗЗ, съгласно седемстепенната
скала на интензивността, посочена в табл. А4-1.
Времето на наблюдаване на пиковата стойност се
докладва в съответствие с табл. А4-2.
2.6.2. Интерпретация на индекса на турбулент-
ност
Турбулентността се счита за:
а) силна—при индекс на турбулентност между 15
и 27, т. е. максималната стойност на СЗЗ е над 0,5;
б) умерена—при индекс на турбулентност меж-
ду 6 и 14, т. е. максималната стойност на СЗЗ е в
интервала между 0,3 и 0,5;
в) слаба—при индекс на турбулентност, между
1 и 5, т. е. максималната стойност на СЗЗ е в интер-
вала между 0,1 и 0,3;
г) нулева—при индекс на турбулентност, равен
на 0, т. е. максималната стойност на СЗЗ е под 0,1.
Забележка. СЗЗ е едно независимо измерване
на турбулентността от ВС. Връзката между индек-
са СЗЗ и усещането на турбулентност е функция на
типа на самолета и неговата маса, абсолютна ви-
сочина, конфигурация и скорост.
2.6.3. Специални доклади от ВС
Специалните доклади за турбулентност се пре-
дават във всяка фаза на полета, когато максимал-
ната стойност на СЗЗ достигне 0,5. Те се отнасят за
едноминутен период непосредствено преди наблю-
дението. Проследяват се средната и максимална-
та стойност на турбулентността. Средната и пико-
вата стойност се докладват като индекси на турбу-
лентност в съответствие с табл. А4-1. Когато мак-
сималните стойности на турбулентност СЗЗ са
равни или по-високи от 0,5, специалните доклади
се издават на всяка минута.
2.7. Влажност
Влажността се докладва като относителна влаж-
ност, закръглена до най-близкия цял процент.
3. Обмен на докладите от ВС
3.1. Отговорности на метеорологичните служ-
би за следене
3.1.1. Метеорологичните служби за следене
обединяват получените чрез говорна комуникация
редовни доклади от ВС и ги предават до СЦЗП и
други метеорологични служби в съответствие с
РАНС. При голям брой доклади се обменят еже-
часни сборни съобщения.
3.1.2. Метеорологичните служби за следене не-
забавно предават без закъснение получените чрез
говорна комуникация специални доклади от ВС
до СЦЗП.
3.1.3. Метеорологичните служби за следене
своевременно предават получените специални
доклади от ВС за вулканична активност преди
изригване, вулканично изригване или облак от
вулканична пепел до съответните консултативни
центрове за вулканична пепел (VAAC).
3.1.4. При получаване на специален доклад от
ВС за явление, за което метеорологичната служба
за следене прецени, че то няма да бъде трайно и не
се налага издаване на SIGMET, специалният док-
лад от ВС се разпространява до други метеороло-
гични служби за следене, СЦЗП и други метеоро-
логични служби в съответствие с РАНС.
3.2. Отговорности на СЦЗП
Получените в СЦЗП доклади от ВС се раз-
пространяват като базова метеорологична ин-
формация. Базовата метеорологична информа-
ция се разпространява чрез глобалната телеко-
муникационна система на Световната метеоро-
логична организация.
3.3. Допълнително разпространение на  докла-
ди от ВС
Когато допълнително разпространение на док-
лади от ВС се изисква за удовлетворяването на
специални аеронавигационни или метеорологич-
ни нужди, то се организира по договаряне между
съответните упълномощени органи.
3.4. Формат на докладите от ВС
3.4.1. Докладите от ВС се обменят във форма-
та, в която са получени.
3.4.2. По изключение, когато при използване на
говорна комуникация местоположението е дадено
спрямо точка за доклад, метеорологичната служба
за следене преобразува данните за местоположе-
ние в съответните географска ширина и дължина.
4. Особености при доклади от ВС за наблюде-
ния на срез на вятъра и на вулканична активност
4.1. Доклади за срез на вятъра
4.1.1. Докладът от ВС за срез на вятъра по вре-
ме на набор или на подход за кацане трябва да
включва типа на самолета.
4.1.2. Когато на летището се съобщава или прог-
нозира срез на вятъра, но по време на набор или
подход за кацане ВС установи, че такива условия
не съществуват, командирът на ВС уведомява във
възможно най-кратък срок съответните органи за
ОВД, освен ако му е известно, че същите вече са
уведомени от друго ВС.